# VACANCY DETAILS FOR ADVERTISEMENT /

# MANYLION SWYDD AR GYFER HYSBYSEBU

|  |  |
| --- | --- |
| Job Title / Teitl y Swydd: | Rheolwr Gwasanaethau Cynghori |
| Pay Band / Band Cyflog: | **MB1** |
| Group / Grŵp: | Addysg a Gwasanaethau Cyhoeddus |
| Division / Is-adran: | Dyfodol Ffyniannus |
| Branch / Cangen: | Cynhwysiant Digidol ac Ariannol |
| Location / Lleoliad: Ystyriwch a ellid cyflawni'r swydd hon ledled Cymru gyfan neu ar sail lleoliadau gwahanol. | Cymru gyfan. Lleoliad niwtral, ond gyda'r angen i fod ym Merthyr am o leiaf ddau ddiwrnod yr wythnos er mwyn sicrhau y caiff gwybodaeth ei throsglwyddo a'i chadw. |
| Duration of post if temporary /Hyd y swydd os yw dros dro: | **Secondiad am hyd at ddwy flynedd (un flwyddyn i ddechrau a chaiff Llywodraeth Cymru yr opsiwn i ymestyn y swydd am flwyddyn arall)**  Mae'n rhaid i ymgeiswyr sicrhau y cânt eu cyflogi gan eu sefydliad eu hunain drwy gydol y secondiad. |
| Pattern of Working /  Patrwm gwaith: | Llawn amser  Caiff ceisiadau gan staff sydd am weithio'n rhan amser neu ar sail rhannu swydd eu hystyried. |
| **Closing Date / Dyddiad Cau:** | 5yp - 28 Ionawr 2020 |
| **Contact name and details /**  **Enw a manylion cyswllt:** | Paul Neave 07792 616379  Nigel Moss 03000 251243 |

|  |
| --- |
| Purpose of Post / Pwrpas y swydd: |
| Mae'r Rhaglen Lywodraethu, Symud Cymru Ymlaen, yn cynnwys ymrwymiad i 'ddatblygu'r gwaith ar gynhwysiant ariannol, gan gynnwys cymorth i wasanaethau cynghori ac undebau credyd'. Bydd y swydd hon yn cyflawni'r ymrwymiad hwn yn uniongyrchol.  Mae gwybodaeth a chyngor ar gyfraith lles cymdeithasol (hawliau lles, tai, dyled, cyflogaeth, addysg, gwahaniaethu a mewnfudo) yn helpu oedolion i baratoi ar gyfer cyflogaeth a'i chynnal (lle bynnag y bo hynny'n bosibl), ac yn lleihau'r risg o Brofiadau Niweidiol yn ystod Plentyndod drwy liniaru amrywiaeth o effeithiau unigol, perthynol, cymunedol a chymdeithasol negyddol. Mae gwasanaethau gwybodaeth a chynghori hefyd yn elfennau allweddol o Amcanion Cydraddoldeb Strategol Llywodraeth Cymru a'r gwaith o gyflawni nodau Llesiant Cenedlaethau'r Dyfodol, yn arbennig 'Cymru sy'n fwy cyfartal'. Wrth i ddiwygiadau lles barhau a chostau byw gynyddu, mae’r galw am wasanaethau cynghori yn cynyddu, felly mae’n rhaid archwilio dulliau newydd o gomisiynu, ariannu a darparu gwasanaethau cynghori er mwyn sicrhau bod cyngor diduedd am ddim ar gael i bob cleient sydd ei angen.  Diben y swydd hon fydd cefnogi'r gwaith sylweddol sydd i ddod mewn perthynas â Gwasanaethau Gwybodaeth a Chynghori (am hyd at ddwy flynedd). Mae angen unigolyn, sydd yn meddu ar wybodaeth a sgiliau a gafwyd o brofiad uniongyrchol o weithio ar lefel strategol a gweithredol mewn amgylchedd gwasanaeth cynghori, er mwyn helpu i gyflawni darnau pwysig o waith, gan gynnwys y canlynol:  Rhoi Cynllun Gweithredu o ran Gwybodaeth a Chyngor Llywodraeth Cymru ar waith, sy'n cynnwys y canlynol:   * arwain y gwaith o gefnogi datblygiad a gweithrediad rhwydweithiau gwybodaeth a chyngor rhanbarthol; * cefnogi'r gwaith o roi'r Gronfa Gynghori Sengl ar waith, a fydd yn cynnwys gwaith ymgysylltu parhaus â'r darparwyr gwasanaethau cynghori a ariennir a rhanddeiliaid eraill; * cefnogi'r gwaith o roi'r Fframwaith Ansawdd Gwybodaeth a Chyngor ar waith, a fydd yn ei gwneud yn ofynnol i ddarparu cymorth parhaus i ddarparwyr gwybodaeth a chyngor er mwyn datblygu polisïau a gweithdrefnau sy'n cyrraedd safonau ansawdd y cytunwyd arnynt; * cefnogi'r gwaith o gydlynu cyllid ardoll ariannol datganoledig y DU ar gyfer gwasanaethau cynghori ar ddyledion a sicrhau ei fod yn cyd-fynd â chanllawiau cysylltiedig ar arian a chyllid galluogrwydd ariannol, a fydd yn parhau gyda'r Gwasanaeth Arian a Phensiynau. Mae yna ofynion monitro ac adrodd er mwyn bodloni cyfranwyr Ardoll Ariannol (sefydliadau gwasanaethau ariannol) bod yr arian yn cael ei ddefnyddio at y dibenion a fwriadwyd, a bydd deiliad y swydd yn cefnogi'r gwaith hwn. * helpu Llywodraeth Cymru i ymateb i argymhellion y Comisiwn ar Gyfiawnder yng Nghymru, yn enwedig y rhai hynny sy'n ymwneud â'r gwaith o ddatblygu gwasanaethau cynghori mwy cydweithredol a chydlynol ledled Cymru. |
| Key Tasks / Prif dasgau: |
| * Arwain y gwaith o gefnogi datblygiad rhwydweithiau gwybodaeth a chyngor rhanbarthol a gweithredu fel y prif bwynt cyswllt â'r Rhwydwaith Cynghori Cenedlaethol (RhCC) a'i Gadeirydd, o ystyried ei rôl arweiniol yn y gwaith hwn. Bydd hyn yn cynnwys cyfarfod ag uwch-swyddogion o sefydliadau eraill, cyflwyno iddynt a dylanwadu arnynt. * Byddai disgwyl i ddeiliad y swydd ddilyn rhaglen waith a gosod amcanion gweladwy er mwyn mesur cynnydd, a sicrhau bod y RhCC yn glir o ran ei rôl mewn perthynas â'r rhwydweithiau cynghori rhanbarthol, gan sicrhau bod cyfathrebu effeithiol rhwng y rhwydweithiau hyn a'r RhCC. * Cefnogi Pennaeth y Gwasanaethau Cynghori i roi'r Fframwaith Ansawdd Gwybodaeth a Chyngor ar gyfer Cymru ar waith. Bydd hyn yn cynnwys gweithio gyda Pherchenogion Safonol a gwasanaethau gwybodaeth a chynghori rheng flaen. * Cefnogi (ac arwain o bryd i'w gilydd) gwaith y gallai'r RhCC fod am ei gyflawni, o ran camau gweithredu yn y Cynllun Gweithredu Gwybodaeth a Chyngor, sydd â dyddiadau targed cyflawni tymor hwy. * Cefnogi Pennaeth y Gwasanaethau Cynghori o ran unrhyw waith ymchwil a gwerthuso, neu hyrwyddo ymdrechion i wella ansawdd cyffredinol gwybodaeth a chyngor yng Nghymru a sicrhau mwy o gysondeb o ran mesur canlyniadau ym mhob rhan o'r sector cynghori. * Cefnogi Pennaeth y Gwasanaethau Cynghori i nodi cyfleoedd am fwy o gydweithredu rhwng darparwyr o bob sector, gyda'r nod yn y pen draw o wella profiad y cleient ac ansawdd ac effeithiolrwydd y cyngor a roddir.  Bydd deiliad y swydd yn rhyngweithio'n rheolaidd ag amrywiaeth o randdeiliaid ar lefel genedlaethol, ranbarthol a lleol. * Rhannu a lledaenu arferion da ac annog pobl i rannu a datblygu ffyrdd arloesol o roi cyngor. * Ymgysylltu â chyllidwyr ar gyfer cyngor ar ddyledion, cyfarwyddyd ar arian a galluedd ariannol, a ddarperir gan Wasanaeth Arian a Phensiynau y DU, er mwyn sicrhau bod Cymru'n cael y budd mwyaf o gyllid ledled y DU. Bydd hyn yn cynnwys ymgysylltu ag adrannau Llywodraeth y DU. * Cyfrannu at y gwaith ehangach o ystyried y cyfleoedd i Lywodraeth Cymru ddatblygu ffordd fwy cydlynol o ymdrin â materion cyfiawnder, gan ganolbwyntio'n benodol ar argymhellion perthnasol gan y Comisiwn ar Gyfiawnder yng Nghymru. * Cefnogi cydweithwyr polisi ar draws Llywodraeth Cymru lle mae gwybodaeth a chyngor ar gyfraith lles cymdeithasol yn effeithio ar eu gwaith. * Gweithio gyda Gweinidogion Cymru; staff Llywodraeth Cymru; Cadeirydd y Rhwydwaith Cynghori Cenedlaethol ac amrywiaeth o randdeiliaid o blith darparwyr cyngor nid er elw a phreifat, cyllidwyr gwasanaethau cynghori a chynrychiolwyr o wasanaethau cysylltiedig, i gefnogi'r gwaith o ddatblygu dull cyffredin a mwy strategol o gynllunio a darparu gwasanaethau cynghori yng Nghymru; * Cefnogi Pennaeth y Gwasanaethau Cynghori o ran monitro'r broses o ddarparu gwasanaethau'r Gronfa Gynghori Sengl a'r gwaith sy'n gysylltiedig â chomisiynu'r Gronfa Gynghori Sengl yn y dyfodol. |

|  |
| --- |
| Welsh Language Requirements / Gofynion Iaith Gymraeg: |
| Nid ydynt yn hanfodol ar gyfer cyflawni dyletswyddau'r swydd hon. |

|  |
| --- |
| Development Opportunities / Cyfleoedd datblygu: |
| Mae'r swydd yn Uned Cynhwysiant Ariannol a Digidol yr Is-adran Dyfodol Ffyniannus, a leolir yn y Grŵp Addysg a Gwasanaethau Cyhoeddus. Mae'r Uned Cynhwysiant Ariannol yn gyfrifol am arwain gweithgarwch cynhwysiant ariannol ar draws Llywodraeth Cymru ac am sicrhau bod y gwaith hwn yn ystyried gweithgarwch Llywodraeth y DU. Ymhlith meysydd gwaith allweddol mae'r Gronfa Cymorth Dewisol, Undebau Credyd a Gwasanaethau Cynghori.  Mae'r swydd hon yn gyfle gwych i gefnogi'r gwaith o roi'r Cynllun Gweithredu Gwybodaeth a Chyngor ar waith, gan weithio'n agos gyda'r Rhwydwaith Cynghori Cenedlaethol yng Nghymru. Mae'r gwaith hwn yn flaenoriaeth allweddol i'r Dirprwy Weinidog a'r Prif Chwip. Mae'n rôl broffil uchel a heriol sy'n cynnwys gweithio gyda Gweinidogion, amrywiaeth o swyddogion Llywodraeth Cymru a rhanddeiliaid allweddol o bob rhan o'r sector gwasanaeth cynghori. Mae'r rôl hon yn gyfle gwirioneddol i ddangos arweinyddiaeth effeithiol a chyflwyno newid cadarnhaol, nid yn unig mewn perthynas â'r ffordd y caiff gwasanaethau eu cynllunio a'u cydlynu ond, yn bwysicach, o ran profiad defnyddwyr gwasanaethau yng Nghymru. |

|  |
| --- |
| **Competencies / Cymwyseddau** |
| 1. Gosod y Trywydd – Gweld y Darlun Cyflawn: Ceisio deall sut mae'r gwasanaethau, y gweithgareddau a'r strategaethau yn y maes yn gweithio gyda'i gilydd i greu gwerth i'r cwsmer/defnyddiwr terfynol. 2. Gosod y Trywydd – Newid a gwella: Bod yn barod i wynebu heriau a newidiadau anodd neu gymhleth, gan annog a chefnogi eraill i wneud yr un peth. 3. Ymwneud â Phobl – Gweithio ar y cyd ac mewn partneriaeth: Meithrin cysylltiadau ag amrywiaeth o randdeiliaid er mwyn helpu i wireddu canlyniadau busnes. 4. Gwireddu Canlyniadau – Gwireddu canlyniadau masnachol: Ystyried, drwy ymgynghori ag arbenigwyr masnachol, ffyrdd amgen o weithio gyda phartneriaid a chontractwyr i nodi canlyniadau mwy effeithlon, cydbwyso cost, ansawdd ac amseroedd datrys problemau. |

|  |
| --- |
| Job Specific Criteria / Meini Prawf Penodol i’r Swydd |
| 1. Dealltwriaeth gadarn o'r heriau a wynebir gan y sector gwasanaeth cynghori yng Nghymru – ar hyn o bryd ac yn y dyfodol. 2. Gwybodaeth am ganfyddiadau ac argymhellion Adroddiad Llywodraeth Cymru ar yr Adolygiad o Wasanaethau Cynghori a'r Fframwaith Ansawdd Gwybodaeth a Chyngor (a gyhoeddwyd ym mis Mawrth 2016) a'r Cynllun Gweithredu Gwybodaeth a Chyngor, a gyhoeddwyd ym mis Rhagfyr 2016. 3. Tystiolaeth o fod wedi cyflwyno newid yn llwyddiannus, gan arwain at ganlyniadau gwell a/neu werth gwell am arian. |

|  |
| --- |
| **Role Specific Questions** / **Cwestiynau penodol i’r swydd** |
| Dd/G |